Педагог – прафесія незвычайная. Яна патрабуе адначасова быць вы-хавальнікам і выратавальнікам, урачом і тонкім псіхолагам, мастаком, міліцыянерам, артыстам... Працу настаўніка ніяк нельга ўціснуць у рамкі з 8 да 17 гадзін. Педагог, здаецца, працуе на працягу сутак. Стос сшыткаў, які неабходна праверыць, падрыхтоўка да заўтрашніх урокаў, пазакласныя мерапрыемствы, сустрэчы з бацькамі вучняў, а таксама розныя паходы, экскурсіі, паездкі. І ўсё для таго, каб не толькі даць неабходныя веды, але выхаваць і захаваць у душах і сэрцах вучняў галоўнае – сапраўднага чалавека і чалавечнасць.